Emañ Cnoc Bréanainn (pe Cnoc Bhreandáin), unan eus menezioù uhelañ kreisteiz Iwerzhon, e gwalarn al ledenez. Dirak ledenez Corca Dhuibhne emañ an inizi anvet Na Blascaodaí, inizi didud bremañ, hogen brudet gwechall, dre ma voe o vevañ enno tud evel Peig Sayers, Tomás Ó Criomhthain pe Muiris Ó Súilleabháin, o deus kontet en o levrioù buhez kalet an enezourien gwechall.